**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**Z á K O N**

z ........... 2022,

# ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení zákona č. 317/2009 Z. z., 332/2010 Z. z., 551/2010 Z. z., 551/2010 Z. z., 50/2012 Z. z., 185/2012 Z. z., 413/2012 Z. z., 413/2012 Z. z., 485/2013 Z. z., 185/2014 Z. z., 219/2014 Z. z., 376/2014 Z. z., 345/2015 Z. z., 91/2016 Z. z., 125/2016 Z. z., 40/2017 Z. z., 331/2017 Z. z., 331/2017 Z. z., 351/2017 Z. z., 156/2018 Z. z., 177/2018 Z. z., 177/2018 Z. z., 289/2018 Z. z., 221/2019 Z. z., 280/2019 Z. z., 66/2020 Z. z., 89/2020 Z. z., 218/2021 Z. z., 484/2021 Z. z. sa mení a dopĺňa takto:

1. Za § 110aq sa vkladá nový § 110ar, ktorý znie:

„§ 110ar

(1) Ustanovenie § 78b ods. 4 písm. a) sa do 31. 12. 2025 neuplatňuje. Výška finančného príspevku pri poskytovaní pobytovej formy sociálnej služby v zariadení sociálnych služieb a finančného príspevku pri poskytovaní ambulantnej formy sociálnej služby v zariadení sociálnych služieb sa na rozpočtové roky 2023, 2024 a 2025 určuje podľa ustanovení tohto paragrafu.

(4) Základ pre výpočet výšky finančného príspevku pri poskytovaní pobytovej formy sociálnej služby v zariadení sociálnych služieb na miesto a mesiac pre príslušný stupeň odkázanosti klienta sa určuje ako násobok minimálnej mzdy60) za predchádzajúci kalendárny rok takto:

|  |  |
| --- | --- |
| II. stupeň | 0,20-násobok |
| III. stupeň | 0,45-násobok |
| IV. stupeň | 0,60-násobok |
| V. stupeň | 0,85-násobok |
| VI. stupeň | 1,05-násobok |

(5) Základ pre výpočet výšky finančného príspevku pri poskytovaní ambulantnej formy sociálnej služby v zariadení sociálnych služieb na miesto a mesiac pre príslušný stupeň odkázanosti klienta predstavuje 66% výšky finančného príspevku podľa ods. 4.

(6) Výška finančného príspevku pri poskytovaní pobytovej formy sociálnej služby v zariadení sociálnych služieb na miesto a mesiac pre príslušný stupeň odkázanosti klienta a výška finančného príspevku pri poskytovaní ambulantnej formy sociálnej služby v zariadení sociálnych služieb na miesto a mesiac pre príslušný stupeň odkázanosti klienta sa určuje ako 0,3-násobok základu podľa ods. 4 a 5.

Poznámka pod čiarou

60) Zákon č. 663/2007 Z. z. o minimálnej mzde.“

Čl. II

Tento zákon nadobúda účinnosť 1.1.2023.